Πανελλήνιο πρωτάθλημα στίβου ανδρών 1927

Το ΙΘ΄ Πανελλήνιο πρωτάθλημα στίβου ανδρών 1927 διεξήχθη στη Θεσσαλονίκη, στο στάδιο του Γ.Σ. "Ηρακλής", από 17 ως 19 Σεπτεμβρίου, σε συνδυασμό με τη Διεθνή Έκθεση. Έγινε υπό την αιγίδα του ΣΕΓΑΣ και διοργανωτής ήταν ο Ηρακλής Θεσσαλονίκης. Σημείωσε μεγάλη επιτυχία, αφού για πρώτη φορά μετείχαν σωματεία από πολλές πόλεις της βόρειας Ελλάδας. Πολυνίκης σύλλογος αναδείχθηκε και πάλι ο Εθνικός Γ.Σ. στον οποίο απονεμήθηκε ειδικό έπαθλο που είχε αθλοθετήσει ο διοργανωτής Ηρακλής Θ. Tο πανελλήνιο πρωτάθλημα 1927 ήταν το πρώτο στο οποίο συμπεριλήφθηκαν καθαρά στιβικά αγωνίσματα, αφού δεν περιλάμβανε αγώνες πάλης και άρσης βαρών. Το πανελλήνιο πρωτάθλημα ανώμαλου δρόμου διεξήχθη ξεχωριστά στην Αθήνα. Τέλος, αξίζει να επισημανθεί η διοργάνωση για πρώτη φορά ομαδικών αθλητικών αγώνων σκυταλοδρομιών, ρίψεων και αλμάτων, με ξεχωριστή βαθμολογία φυσικά, στις 14 και 15 Αυγούστου.

 Η διοργάνωση 
Η πρόταση του ΣΕΓΑΣ να διεξαχθούν οι πανελλήνιοι αθλητικοί αγώνες του 1927 στη Θεσσαλονίκη υιοθετήθηκε ομόφωνα από τα αθλητικά σωματεία-μέλη του ΣΕΓΑΣ της πόλης στις 27 Ιουνίου, σε σύσκεψη που συγκάλεσε ο Λ. Πτέρης στο "Ολύμπιον Μέγαρον". Στην ίδια σύσκεψη αποφασίστηκε η ίδρυση "Τοπικού Αθλητικού Συνδέσμου, δια την πρόοδον του αθλητισμού της Μακεδονίας". Αρχικά, είχε προγραμματιστεί οι αγώνες να ξεκινήσουν στις 10 Σεπτεμβρίου, αλλά αποφασίστηκε να μεταφερθούν μια εβδομάδα αργότερα ώστε η έναρξή τους να αποτελέσει το προέρτιο των εγκαινίων της Β΄ Διεθνούς Εκθέσεως Θεσσαλονίκης που έγιναν στις 18 Σεπτεμβρίου.εφ. "Μακεδονία", 28/6/1927. Η Θεσσαλονίκη είχε την τιμητική της εκείνη τη χρονιά, αφού τον Ιούλιο είχαν γίνει εκεί και οι πανελλήνιοι ναυτικοί αγώνες.

Ως τόπος διεξαγωγής επιλέχτηκε το Στάδιο του Ηρακλή, το οποίο όμως ήταν τελείως ακατάλληλο. Έτσι ο σύλλογος υπεβλήθη σε υπέρογκες δαπάνες για την ανακαίνισή του και γενικότερα για τη διοργάνωση ώστε να ανταποκριθεί στην ευθύνη που επωμίστηκε. Παρ' όλα αυτά είχε τιμές εισιτηρίων "εκτάκτως λαϊκάς, ήτοι: Κερκίδες μπετόν αρμέ μετά μαξιλαρίου δρ. 30, κερκίδες ξύλιναι 15, είσοδος δρ. 10, παιδικά και στρατιωτών 5", όπως διαφήμιζε στον τύπο.εφ. "Μακεδονία", 15/9/1927. Είχαν ληφθεί μέτρα τάξεως ώστε να μην εισέρχονται στο χώρο αγώνων άλλα άτομα πλην των μελών των τεχνικών επιτροπών που έφεραν χρωματιστά επιβραχιόνια, ως εξής: οι αγωνοδίκες λευκά, ο αλυτάρχης Δημητρός Δάλλας καφέ, ο γυμνασίαρχος πορτοκαλί, ο έφορος δρόμων βυσινί, ο έφορος αλμάτων μπουα ντε ροζ, ο έφορος ρίψεων μαβί, ο αφέτης ουρανί, ο γραμματεύς μωβ, ο ταμίας ροζ, οι κριτές δρόμων κόκκινο, οι κριτές ρίψεων πράσινο, οι κριτές αλμάτων κίτρινο, οι επόπτες εισόδου και κερκίδων μπλε και ο κήρυξ μπλε σαξ.

 Χρονικό των αγώνων 
Οι αγώνες έτυχαν ευρείας δημοσιότητας από τον τοπικό τύπο, ο οποίος υποδέχτηκε με εγκωμιαστικά σχόλια την παρουσία των πανελλήνων αθλητών και χαρακτήριζε τη διοργάνωση ως το "μεγαλύτερον αθλητικόν γεγονός δια την Μακεδονίαν άπασαν". Μάλιστα, διάφοροι τοπικοί φορείς είχαν αθλοθετήσει ειδικά έπαθλα για τους νικητές, π.χ. η εφ. "Μακεδονία" επάργυρο κύπελλο δια τον νικητή των 5.000μ. Έπαθλα για τα διάφορα αγωνίσματα είχαν επίσης αθλοθετήσει: το Εμπορικό Επιμελητήριο (100μ), το Γ΄ Σώμα Στρατού (ακοντισμός και 10.000μ), η εφ. "Ταχυδρόμος" (πένταθλο), εφ. "Προγκρέ" (δισκοβολια), ο ΣΕΓΑΣ (επί κοντώ), η Εταιρία Ζάχου (εμπόδια), ο σύλλογος "Αχιλλεύς" Λονδίνου και η ΧΑΝΘ (4Χ400), το περιοδικό "Αθλητισμός" (μαραθώνιος), το Σώμα Προσκόπων Θεσσαλονίκης (400μ) κ.ά.

Προ της ενάρξεως των αγώνων, με πρωτοβουλία του Γ.Σ. Ηρακλή, τελέστηκε πάνδημο μνημόσυνο στο ναό της Αγ. Σοφίας στη μνήμη των πεσόντων αθλητών στους πολέμους 1912-1922 και κατατέθηκαν στέφανοι στο ειδικά κατασκευασμένο κενοτάφιο. Στο Στάδιο την τελετή εναρξης παρακολούθησαν πέντε χιλιάδες περίπου θεατές, μεταξύ των οποίων οι επίσημες αρχές της πόλης: ο Γεν. Διοικητής Μακεδονίας Καλεύρας, ο διοικητής του Γ΄ Σώματος Στρατού αντιστράτηγος Τσιρογιάννης, ο πλοίαρχος Λούντρας, ο δήμαρχος Θεσσαλονίκης Πατρίκιος κλπ. Η μπάντα της Φρουράς συνόδευε τα σωματεία στην παρέλαση των αθλητών, οι οποίοι προέρχονταν από 18 συλλόγους από: Αθήνα, Πειραιά, Θεσσαλονίκη, Καβάλα, Σέρρες, Ξάνθη, Βόλο, Λέσβο κ.ά. Τον όρκο των αθλητών εκφώνησε ο αθλητής του Ηρακλή Γαλλόπουλος. Εκ μέρους του ΣΕΓΑΣ προσφώνησε τους αθλητές και παράγοντες ο κ. Ρινόπουλος, ενώ την έναρξη των αγώνων κήρυξε ο Γεν. Διοικητής Μακεδονίας. Πολύς κόσμος είχε επίσης συγκεντρωθεί στα εκτός σταδίου υψώματα και παρακολουθούσε τα δρώμενα.

Τη δεύτερη μέρα τους αγώνες παρακολούθησαν 8.000 θεατές. Εκτός από τα αθλητικά δρώμενα τη 2η ημέρα ο "Λόχος Αθλητών" του Γ΄ Σώματος παρουσίασε γυμναστικές ασκήσεις, με συντονιστή το λοχαγό Κοκουδέα. Τέλος, την τρίτη ημέρα μετά τη λήξη των αγώνων η Εταιρία της Ελεύθερης Ζώνης παρέθεσε γεύμα στους αθλητές στο "Μεντιτεράνεον".

 Μετέχοντες σύλλογοι 

1. ΑΕΚ Αθηνών
2. ΑΕΚ Θεσσαλονίκης
3. Αισχύλος Καβάλας 
4. Γ.Σ. Ακόαχ Θεσσαλονίκης 
5. ΜΓΣ Αναγέννηση Σερρών 
6. Άρης Θεσσαλονίκης 
7. Γ.Σ. Βόλου 
8. Σχολή Δοκίμων 
9. Εθνικός Γ.Σ. 

10. Εργατικός Αστήρ Θεσσαλονίκης 
11. Ηρακλής Θεσσαλονίκης 
12. Ολυμπιακός Σ.Φ.Π. 
13. Ορφέας Ξάνθης 
14. Παλλεσβιακός 
15. Πανελλήνιος Γ.Σ. 
16. Πανιώνιος Γ.Σ. 
17. Πειραϊκός Σύνδεσμος 
18. Φίλιπποι Καβάλας

 Οι νικητές 
 Αγωνίσματα  Νικητής Σωματείο  Επίδοση  100μ1. Χρήστος Φέσσας 2. Χ. Κάσσιος 3. Κόης Φίλιπποι ΚαβάλαςΠανιώνιοςΠανιώνιος 11.812.012.2 200μ 1. Χ. Κάσσιος2. Λάζαρος Πολιουδάκης    3. Χ. Φέσσας  Πανιώνιος Ολυμπιακός Σ.Φ.Π.   Φίλιπποι Καβάλας      24.225.025.0  400μ1. Λάζαρος Πολιουδάκης 2. Βασίλειος Σταυρινός     3. Αντώνιος Μάγγος Ολυμπιακός Σ.Φ.Π.  ΑΕΚ   Πανελλήνιος Γ.Σ.      54.855.656.2  800μ 1. Βασίλειος Σταυρινός 2. Κ. Νιάτας  3. Αντώνιος Μάγγος  ΑΕΚ Εθνικός Γ.Σ. Πανελλήνιος Γ.Σ.   2.06.42.06.82.08.0   1500μ 1. Ανδρέας Παούρης 2. Λέων Πασσής  3. Μαυροκορδάτος  Γ.Σ. Αμαρουσίου  Φίλιπποι ΚαβάλαςΑΕΚ  4.31.4 4.39.4 4.42.4 5.000μ   1. Μαυρογορδάτος2. Αστέριος Λουκάς     3. Αθανασιάδης ΑΕΚ  Ηρακλής ΘεσσαλονίκηςΑΕΚ        17.35.4 17.37.8 17.38.0  10.000μ    1. Αστέριος Λουκάς2. Αλέξης Κράνης 3. Αθανάσιος Μπεκιάρης   Ηρακλής Θεσσαλονίκης Εθνικός Γ.Σ. ΜΓΣ Αναγέννηση Σερρών       37.05.8 37.08.2; ΜαραθώνιοςΔιεξήχθη στη διαδρομή Γαλάτιστα-Στάδιο Ηρακλή μήκους 42.200μ, με τη συμμετοχή 15 αθλητών.    1. Αστέριος Λουκάς 2. Γεώργιος ΡάμοςΜετείχε εκτός συναγωνισμού, διότι ο σύλλογός του "Αχιλλεύς Αθηνών" ήταν νεοσύστατος και δεν ήταν μέλος του ΣΕΓΑΣ. 2. Περλεγκίδης  3. Μανωλάσης   Ηρακλής Θεσσαλονίκης Αχιλλεύς Αθηνών  ΑΕΚ ΘεσσαλονίκηςΠειραϊκός Σύνδεσμος       3:42.00 4.25.00 (εκτός συναγ.)4:40.004:45.00 110μ εμπ.     1. Ευάγγελος Μοιρόπουλος  2. Κιουτσούκαλης 3. Κ. Νιάτας   Εθνικός Γ.Σ.  Ορφέας Ξάνθης Εθνικός Γ.Σ. 16.6 (ι.π.ρ.)17.8 18.6 400μ εμπ.   1. Ευάγγελος Μοιρόπουλος   2. Καλφόπουλος  3. Γκέκας Εθνικός Γ.Σ.  ΑΕΚ Θεσσαλονίκης  Φίλιπποι Καβάλας60.8 64.865.2 Σκυταλοδρομία 4Χ100μ  1. Εθνικός Γ.Σ.  2. Πανελλήνιος Γ.Σ. 3. Φίλιπποι Καβάλας  47.4 48.2 48.6  Σκυταλοδρομία 4Χ400μ Χασηρτζόγλου-Τριανταφυλλίδης-Οικονόμου-Καραλής;;   1. Ορφέας Ξάνθης  2. Πανελλήνιος Γ.Σ. 3. Εθνικός Γ.Σ.3.53.0 3.53.4 3.55.0  ΜήκοςΟ αγώνας μετρούσε ταυτόχρονα και για τη βαθμολογία του πεντάθλου. 1. Στυλιανός Μπεναρδής 2. Αλέξανδρος Ροζάκης 3. Σακελλαρίου  Γ.Σ. ΑμαρουσίουΠανελλήνιος Γ.Σ.  Πειραϊκός Σύνδεσμος6,676,645 6,395 Ύψος   1. Ιωάννης Καρυοφύλλης  2. Στυλιανός Μπεναρδής  3. Κ. Παπούλας Πανελλήνιος Γ.Σ. Γ.Σ. ΑμαρουσίουΗρακλής Θεσσαλονίκης  1,70 1,70 1,65 Τριπλούν  1. Στυλιανός Μπεναρδής  2. Αλέξανδρος Γαλλόπουλος  3. Μαργαρίτης  Γ.Σ. Αμαρουσίου  Ηρακλής Θεσσαλονίκης Εθνικός Γ.Σ.  13,4613,405 13,305  Επί κοντώΟ νικητής του 1926 και φαβορί του άγωνα Αργύρης Καραγιάννης του Αμαρουσίου δεν μπόρεσε να λάβει μέρος, αφού είχε τιμωρηθεί διότι μεταγράφηκε στον Παναθηναϊκό χωρίς άδεια.1. Σπήλιος Ανδρεόπουλος  2. Σωζόπουλος 3. Στυλιανός Μπεναρδής   Πανελλήνιος Γ.Σ.  Αισχύλος Καβάλας    Γ.Σ. Αμαρουσίου3,553,20  ;   Σφαιροβολία  1. Δημητρός Καραμπάτης  2. Γ. Ζαχαρόπουλος 3. Λ. Μαναίος ΠανιώνιοςΕθνικός Γ.Σ.  Εθνικός Γ.Σ.12,3711,6111,21 Δισκοβολία    1. Γ. Ζαχαρόπουλος 2. Δημητρός Καραμπάτης 3. Αϊβατζιάν  Εθνικός Γ.Σ. ΠανιώνιοςΟρφέας Ξάνθης 35,5335,4534,24 Ελληνική δισκοβολία    1. Γ. Ζαχαρόπουλος 2. Δημητρός Καραμπάτης 3. Λ. Μαναίος Εθνικός Γ.Σ.   ΠανιώνιοςΕθνικός Γ.Σ. 32,42  31,8130,90 Λιθοβολία1. Γ. Ζαχαρόπουλος 2. Στυλιανός Μπεναρδής 3. Μαργαρίτης Εθνικός Γ.Σ. Γ.Σ. ΑμαρουσίουΕθνικός Γ.Σ. 18,7418,4017,45 Ακοντισμός      1. Γ. Ζαχαρόπουλος     2.  Στυλιανός Μπεναρδής    3. ΡοζάκηςΕθνικός Γ.Σ. Γ.Σ. Αμαρουσίου  Πανελλήνιος Γ.Σ.51,7047,9346,93 ΠένταθλοΠεριλάμβανε τα αγωνίσματα: μήκος, ακόντιο, δισκοβολία, 200μ και 1500μ. Η βαθμολογία δεν προέκυπτε από την επίδοση αλλά από τη θέση κατάταξης σε κάθε αγώνισμα και ήταν αρνητική. Π.χ. ο πρωταθλητής Μπεναρδής είχε τρεις πρώτες (200μ, μήκος, δίσκος), μια δεύτερη (ακόντιο) και μια πέμπτη θέση (1500μ), οπότε συγκέντρωσε 10 αρνητικούς βαθμούς (1+1+1+2+5).  1. Στυλιανός Μπεναρδής2. Σταθερός  3. Ωρολογάς Γ.Σ. ΑμαρουσίουΠανιώνιος Ηρακλής Θεσσαλονίκης   10 β. 19 β.  20,5

 Κατάταξη 

ΘέσηΣύλλογοςΝίκες  1η - 2η - 3η  Βαθμοί*1 Εθνικός Γ.Σ. 7 - 3 - 6  332 Γ.Σ. Αμαρουσίου 4 - 2 - 1173 Πανιώνιος Γ.Σ. 2 - 4 - 1154 Πανελλήνιος Γ.Σ. 2 - 3 - 3155 Ηρακλής Θεσσαλονίκης 2 - 2 - 2126 ΑΕΚ Αθηνών  2 - 1 - 2107 Φίλιπποι Καβάλας 1 - 1 - 388 Ορφέας Ξάνθης 1 - 1 - 169 Ολυμπιακός Σ.Φ.Π. 1 - 1 - 0510 ΑΕΚ Θεσσαλονίκης 0 - 2 - 0411 Αισχύλος Καβάλας 0 - 1 - 0212 Πειραϊκός Σύνδεσμος 0 - 0 - 2213 ΜΓΣ Αναγέννηση Σερρών  0 - 0 - 11
*Βαθμολογήθηκαν οι τρεις πρώτοι σε κάθε αγώνισμα με 3-2-1 βαθμούς αντίστοιχα.

Πανελλήνιο πρωτάθλημα στίβου ανδρώνΠρωταθλητής Στίβου 1927 200px     Εθνικός Γ.Σ.

 Οι ομαδικοί αγώνες 
Την Κυριακή και Δευτέρα, 14 και 15 Αυγούστου, με πρωτοβουλία των "αρχαίων σωματείων" Πανελληνίου και Πανιωνίου, διοργανώθηκαν για πρώτη φορά ομαδικοί αθλητικοί αγώνες σκυταλοδρομιών, ρίψεων και αλμάτων, παράλληλα με τους Β΄ Γυναικείους αγώνες του Πανιωνίου, του μοναδικού συλλόγου που είχε γυναικείο αθλητικό τμήμα. Οι αγώνες έγιναν στο Παναθηναϊκό Στάδιο και το πρόγραμμα περιλάμβανε έντεκα αγωνίσματα: έξι σκυταλοδρομίες και ομαδικούς αγώνες μήκους, ύψους, σφαιροβολίας, δισκοβολίας και ακοντισμού. Στα ομαδικά αγωνίσματα αλμάτων και ρίψεων κάθε ομάδα μετείχε με 4 αθλητές σε κάθε αγώνισμα. Για την ανάδειξη της νικήτριας στις ρίψεις υπολογιζόταν το άθροισμα των καλυτέρων επιδόσεων των 4 αθλητών κάθε ομάδας, ενώ στα άλματα ο μέσος όρος των τεσσάρων καλυτέρων επιδόσεων. Στους αγώνες είχαν δηλώσει συμμετοχή εννέα σύλλογοι, εκ των οποίων τρεις επαρχιακοί, αλλά δύο από αυτούς (Παναχαϊκή και Ηρακλής Θεσσαλονίκης) δεν κατάφεραν να προσέλθουν λόγω ανωτέρας βίας. Με την ευκαιρία των αγώνων τυπώθηκε "καλλιτεχνικόν πρόγραμμα το σχέδιον του οποίου εκπόνησεν ο Ι. Φερμάνογλου... απλούστατον αλλά κομψόν και πρωτότυπον που αποτελεί ένα νεωτερισμόν. Περιλαμβάνει όλα τα αγωνίσματα ως και όλα τα ονόματα των αθλητών, οι οποίοι λαμβάνουν μέρος, πωλείται δε αντί μίας μόνο δραχμής." εφ. "Βραδυνή", 13/8/1927.

Στη διοργάνωση δόθηκε αρκετή επισημότητα αλλά η προσέλευση θεατών δεν ήταν μεγάλη, διότι "η πανήγυρις της Τήνου παρέσυρε προς την Μεγαλόχαρην άνω των 90.000 προσκυνητών, η δε σύμπτωσις της διημέρου αργίας εκατοντάδας άλλας χιλιάδας κόσμου προς τας εξοχάς και τας νήσους".εφ. "Βραδυνή", 16/8/1927. Στους αγώνες σημειώθηκε ένα πανελλήνιο ρεκόρ στη σκυταλοδρομία 4Χ200μ από τους δρομείς των Φιλίππων Καβάλας, οι ομάδες σκυταλοδρομίας των οποίων αποτέλεσαν την ευχάριστη έκπληξη των αγώνων. Πολυνίκης σύλλογος αναδείχθηκε ο Εθνικός Γ.Σ. με 6 πρώτες νίκες και 24 β.εφ. "Βραδυνή", 17/8/1927.

 Αποτέλεσματα 
 Αγωνίσματα  Σωματείο  Αθλητές Επίδοση Σκυταλοδρομία 4Χ100μ 1. Εθνικός Γ.Σ.  2. Φίλιπποι Καβάλας 3. Πανιώνιος Βαμβακάς, Λάμπρου, Μοιρόπουλος, Κ. Παντελίδης Κωνσταντινίδης, Φέσσας, Σπαθόπουλος, Ζάχος  Ψαρόβαρκας, Καμιζούλης, Παντελέσκος, Κάσσιος 47.0 47.2 47.8  Σκυταλοδρομία 4Χ200μ 1. Φίλιπποι Καβάλας  2. Πανιώνιος 3. Πειραϊκός Σύνδεσμος Κωνσταντινίδης, Φέσσας, Σπαθόπουλος, Ζάχος;  ; 1.42.0 (ν.π.ρ.) 1.43.6 1.46.4  Σκυταλοδρομία 4Χ400μ 1. Φίλιπποι Καβάλας  2. Εθνικός Γ.Σ. 3. Πανιώνιος  Μ. Κωνσταντινίδης, Ε. Γκέκας, Γ. Σπαθόπουλος, Λ. Πασής Κ. Παντελίδης, Κ. Νιάτας, Ε. Μοιρόπουλος, Π. Λάλας  Ν. Ορφανίδης, Γ. Παντελέσκος, Γ. Ζαμαρίας, Χ. Κάσσιος3.51.2 3.51.6 ;  Σκυταλοδρομία 4Χ800μ 1. ΑΕΚ  2. Πανελλήνιος Γ.Σ. 3. Εθνικός Γ.Σ. Μαυρογορδάτος, Ζαΐρης, Αθανασιάδης, Κ. Σταυρινός Αντώνιος Μάγγος, Γ. Αθανασιάδης, Ανεμογιάννης, Φουντάκος  Νιάτας, Κάμφωνας, Καλαντζιανός, Θεοδωρακόπουλος 9.04.6 9.09.6 9.12.8  Σκυταλοδρομία 4Χ1500μ 1. ΑΕΚ  2. Γ.Σ. Αμαρουσίου 3. Εθνικός Γ.Σ. Β. Σταυρινός, Κ. Σταυρινός, Αθανασιάδης, ΜαυρογορδάτοςΝόβας, Γληνός, Λουκάς, Παούρης ; 19.23.2 19.27.4 ; Σκυταλοδρομία Αμερικανική*  3.000μ (3 αθλητών) 1. Εθνικός Γ.Σ.  2. ΑΕΚ 3. Πανιώνιος Μοιρόπουλος, Νιάτας, ΚάμφωναςΚ. Σταυρινός, Τουμπαλίδης, Κανελλόπουλος  Ζαμαρίας, Κάσσιος, Παντελέσκος 7.52.6 7.55.6 ;  Μήκος ομαδικό  1. Εθνικός Γ.Σ.  2. Φίλιπποι Καβάλας 3. Πανελλήνιος Γ.Σ. Καλύτερη επίδοση Μοιρόπουλος, Καστρινάκης, Μαργαρίτης, ΖούκιοςΧ. Φέσσας, Κ. Ζάχος, Σπαθόπουλος, Κωνσταντινίδης Σ. Βάλβης, Ρούσος, Ροζάκης, ΣπυριδάκηςΡοζάκης (Πανελλήνιος)5,81 (μ.ο.)5,71 (μ.ο.) 5,675 (μ.ο.)6,44 Ύψος ομαδικό 1. Πανελλήνιος Γ.Σ.  2. Εθνικός Γ.Σ.3. Γ.Σ. Αμαρουσίου Καλύτερη επίδοση Ι. Καρυοφύλλης, Ροζάκης, Συμεωνίδης, Σκέπερς  2. Μοιρόπουλος, Νιάτας, Τουρνάς, Παπανικολάου  Μπεναρδής, Λιβαδίτης, Δημητριάδης, Παπασυμεών Ι. Καρυοφύλλης (Πανελλήνιος)1,62 (μ.ο.) 1,60 (μ.ο.) 1,525 (μ.ο.)1,73 Σφαιροβολίαομαδική    1. Εθνικός Γ.Σ. 2. Πανιώνιος  3. Πανελλήνιος Γ.Σ. Καλύτερη επίδοσηΖαχαρόπουλος, Μαναίος, Καλλιάνης, ΜαουτάκηςΚαραμπάτης, Άγγ. Πάρσαλης, Παναγ. Πάρσαλης, ΣκιαδάςΜολυβδόπουλος, Καραβασίλης, Μπένος, Βεϊνόγλους  Δημητρός Καραμπάτης (Πανιώνιος)43,5942,3740,1312,38 Δισκοβολίαομαδική     1. Εθνικός Γ.Σ.  2. Πανελλήνιος Γ.Σ.  3. Γ.Σ. Αμαρουσίου  Καλύτερη επίδοση Ζαχαρόπουλος, Καλλιάνης, Κούτουλας, Χαρισιάδης   Μολυβδόπουλος, Καραβασίλης, Μπένος, Βεϊνόγλους Μπεναρδής, Τσεργάς, Σκιαδάς, Καραουλάνης Δημητρός Καραμπάτης (Πανιώνιος) 128,18117,63116,2735,68 Ακοντισμόςομαδικός      1. Εθνικός Γ.Σ.  2. Πανιώνιος  3. Πανελλήνιος Γ.Σ. Καλύτερη επίδοσηΖαχαρόπουλος, Μαναίος, Γουλιέλμος, Σάρκος  Ροζάκης,...Ροζάκης (Πανελλήνιος)40,25 (μ.ο.)37,1375 (μ.ο.)37,01 (μ.ο.)49,27

 Κατάταξη 

ΘέσηΣύλλογοςΝίκες  1η - 2η - 3η  Βαθμοί1 Εθνικός Γ.Σ. 6-2-2  242 Φίλιπποι Καβάλας 2-2-0103 Πανελλήνιος Γ.Σ. 1-2-3104 Πανιώνιος Γ.Σ. 0-3-395 ΑΕΚ Αθηνών  2-1-086 Γ.Σ. Αμαρουσίου 0-1-247 Πειραϊκός Σύνδεσμος 0-0-11. Ηρακλής Θεσσαλονίκης δεν μετείχε . Παναχαϊκήδεν μετείχε 

* Η Αμερικανική σκυταλοδρομία 3χλμ με τρεις αθλητές είχε ιδιόρρυθμο τρόπο διεξαγωγής. Οι αθλητές εναλλάσσονταν σε όποιο σημείο της διαδρομής επιθυμούσαν και μπορούσαν να ξαναμπούν στον αγώνα όσες φορές ήθελαν.

 Πηγές 
 "Η ιστορία των Πανελληνίων Αγώνων", Αθλητική Ηχώ, 16/6/1949.
 "Η ιστορία των Πανελληνίων Αγώνων", Αθλητική Ηχώ, 18/6/1949.
 "Η ιστορία των Πανελληνίων Αγώνων", Αθλητική Ηχώ, 20/6/1949.
 "Η ιστορία των Πανελληνίων Αγώνων", Αθλητική Ηχώ, 23/6/1949.
 "Μακεδονία", 17/9/1927.
 "Μακεδονία", 18/9/1927.
 "Μακεδονία", 19/9/1927.
 "Μακεδονία", 20/9/1927.
 εφ. "Βραδυνή", 13 ως 18/8/1927.
εφ. "Σκριπ", 17/8/1927.

 Παραπομπές 

Ανδρων
Κατηγορία:Στίβος το 1927
Κατηγορία:Διοργανώσεις στίβου στη Θεσσαλονίκη